На вниманието на:

**Федерации, синдикати**

**и съюзи към КНСБ**

**РС на КНСБ**

Уважаеми колеги,

С настоящето писмо ви информираме, че от месец април 2014 стартира проект „Европейска мрежа за справедлива мобилност”, в който КНСБ е партньор заедно с:

* ДГБ- Конфедерация на германските синдикати
* НПО от ФРГ „Труд и живот”
* FGS-Румъния – Синдикална федерация на работещите в строителството от Румъния
* ZSSS-Словения- Конфедерация на синдикатите в Словения.

Проектът е пилотен и цели разширяване постигнатото по приключилия през пролетта на 2014 г. проект на ДГБ с участието на КНСБ: „Справедлива мобилност”, в рамките на който бяха изградени 6 консултантски центъра във ФРГ (Берлин, Франкфурт на Майн, Дортмунд, Хамбург, Мюнхен, Щутгарт). В тези центрове сътрудниците по проекта и юристите на германските синдикати предоставят правни консултации на работници-мигранти от ЦИЕ на родните им езици.

Новият проект предлага **консултации** на български граждани, преди тяхното заминаване, по време на работата им във ФРГ, или след завръщането им. Консултациите се предоставят в областта на **основни трудови и социално-осигурителни права** на работниците/служителите; информация за процедурите във връзка със започване на работа; действащо трудово законодателство в Германия и др.

Консултациите са **безплатни** и **отворени** за всички заинтересовани граждани: членове на КНСБ, и не-членуващи в организацията.Проектът НЕ предлага информация за работни места във ФРГ!!!

**Консултантският център** е базиран в сградата на КНСБ, гр. София, пл. „Македония“ 1, в приемната на партерния етаж.

Консултации може да получавате по **телефон**, **електронна поща**, или в **приемната на КНСБ**, за което е препоръчително да се уточните предварително за датата и часа.

Консултациите се предоставят от:

**Нели Ботевска** – главен експерт в отдел „Международно сътрудничество” на КНСБ, тел. +02 4010442, 0884117829; nbotevska@citub.net

**Мая Грамовска** – експерт-юрист в направление „Социална защита, безопасност и здраве при работа”; тел. 0877280408; +02 4010478; [mgramovska@citub.net](mailto:mgramovska@citub.net)

**Юлия Буртева** – експерт-юрист в направление „ Правна закрила на труда и КТД”; тел: +02 4010493; yburteva@citub.net

В рамките на първия проект беше разработена **брошура „Знанието е защита”** (с участието на КНСБ, ДГБ и КТ „Подкрепа”), която може да бъде получена от колегите, или свалена в електронен вид от следните страници:

<http://www.knsb-bg.org/pdf/DGB_Fair_Wissen_bg_web.pdf>;

<http://knsb-bg.org/index.php?option=com_content&view=article&id=3082:kakvo-tryabva-da-znaete-za-da-rabotite-uspeshno-v-germaniya&catid=2:uncategorised&Itemid=420>;

<http://www.faire-mobilitaet.de/informationen/publikationen>;

[http://www.mlsp.government.bg/mission/missionBerlin/DGB\_Fair\_Wissen\_bg[1].pdf](http://www.mlsp.government.bg/mission/missionBerlin/DGB_Fair_Wissen_bg%5b1%5d.pdf).

В тази нова инициатива на КНСБ виждаме възможност да разширим защитата на правата на българските работници зад граница.

С уважение,

Пламен Димитров

Президент на КНСБ